钦定古今图书集成/明伦汇编/氏族典/第564卷 > 《凌迪知万姓统谱》 > 诸葛𤩁
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛𤩁

按《梁书诸葛𤩁传》：“𤩁字幼玫，琅琊阳都人，世居京口。
𤩁幼事征士关康之，博涉经史，复师征士臧荣绪。齐
建武初，南徐州行事江祀荐𤩁于明帝，请辟为议曹
从事。帝许之，𤩁辞不去。陈郡谢朓为东海太守，饷糓
百斛。天监中，太守萧琛，刺史安成王秀、鄱阳王恢并
礼异焉。𤩁丁母忧，毁瘠，恢累加存问。服阕，举秀才，不”
就。𤩁性勤于诲诱，后生就学者日至。居宅狭陋，无以
容之，太守张友为起讲舍。𤩁“处身清正，妻子不见喜
愠之色，旦夕孜孜，讲诵不辍，时人益以此宗之。”七年，
卒于家。